CELEX: 62010TN0426
Language: mt
Date: 2010-09-16 00:00:00
Title: Kawża T-426/10: Rikors ippreżentat fis- 16 ta’ Settembru 2010 — Moreda-Riviere Trefilerías vs Il-Kummissjoni

20.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 317/37
            
         Rikors ippreżentat fis-16 ta’ Settembru 2010 — Moreda-Riviere Trefilerías vs Il-Kummissjoni
   (Kawża T-426/10)
   ()
   2010/C 317/68
   Lingwa tal-kawża: l-Ispanjol
   
      Partijiet
   
   
      Rikorrenti: Moreda-Riviere Trefilerías, SA (Gijón, Spanja) (rappreżentanti: F. González Díaz u A. Tresandi Blanco, avukati)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannnulla, skont l-Artikolu 263 tat-Trattat dwar il-Funzjonament tal-Unjoni Ewropea, id-Deċiżjoni tal-Kummissjoni Ewropea C(2010) 4387 finali, tat-30 ta’ Ġunju 2010, fil-Każ COMP/38344 — Azzar użat għall-prestressing;
            
         
               —
            
            
               sussidjarjament, tannulla jew tnaqqas, skont l-Artikolu 261 tat-Trattat dwar il-Funzjonament tal-Unjoni Ewropea, l-ammont tal-multa imposta permezz tal-imsemmija deċiżjoni, u
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Id-deċiżjoni li hija s-suġġett ta’ din il-kawża hija l-istess bħad-deċiżjoni kkontestata fil-Kawża T-385/10, Arcelor Mittal et vs Il-Kummissjoni.
   Ir-rikorrenti tallega fil-konkret:
   
               —
            
            
               L-applikazzjoni żbaljata tal-Artikolu 101 TFUE fir-rigward tal-attribuzzjoni ta’ responsabbiltà lil MRT għall-ksur allegat tal-imsemmi artikolu peress li, minn naħa, hija TYCSA (KPS) u mhux MRT li hija responsabbli għall-allegat parteċipazzjoni ta’ TYCSA S.L. fl-aġir deskritt fid-deċiżjoni u, min-naħa l-oħra, TYCSA S.L. ma għamlitx parti minn entità ekonomika waħda flimkien ma’ GSW/TYCSA. Għaldaqstant, ma hemmx lok li MRT b’xi mod tkun attribwita responsabiltà għall-aġir ta’ TYCSA S.L. u TYCSA PSC.
            
         
               —
            
            
               It-twettiq ta’ żbalji ta’ fatt u ta’ liġi fl-evalwazzjoni tal-aġir imputat, peress li l-Kummissjoni Ewropea tikkunsidra b’mod żbaljat li l-ftehim u l-laqgħat kollha li seħħew f’diversi Stati Membri, f’perijodi differenti, b’parteċipanti differenti u b’għanijiet differenti jikkostitwixxu ksur uniku u kontinwu tal-Artikolu 101 TFUE. Barra minn hekk, il-ftehim identifikati ma jikkostitwixxux ġabra koerenti ta’ miżuri immirati sabiex jinkiseb għan waħdieni.
            
         B’mod sussidjarju, ir-rikorrenti titlob l-annullament jew it-tnaqqis tal-multa talli kisret il-prinċipji ta’ proporzjonalità, ta’ aspettattivi leġittimi, ta’ nuqqas ta’ retroattività u ta’ ċertezza legali, tal-fatt li l-linji gwida tal-1998 dwar il-kalkolu tal-multi ma ġewx applikati; u peress li ma ttieħdux inkunsiderazzjoni ċerti ċirkustanzi attenwanti u minħabba ksur tad-drittijiet tad-difiża u nuqqas ta’ motivazzjoni.